Smiltnieku pilskalns
Smiltnieku pilskalns ir pilskalns, kas atrodas Dobeles novada Bikstu pagastā Zebrus ezera austrumu krastā. Valsts nozīmes arheoloģiskais piemineklis. Apmēram 10 metrus augstais, ovālais pilskalns ir apmēram 30 m garā kalna galā un aizņem 0,6 hektārus. Kalna rietumu nogāze ir stāvāka, bet austrumu nogāze lēzenāka. Kalnam nav raksturīgās pilskalna formas. 19. gadsimtā Augusts Bīlenšteins izvirzīja pieņēmumu, ka kalns esot raganu dedzināšanas vieta.